62 एनएच की डीपीआर बनाने पर सरकार को घेरा
विपक्षने राज्य सरकार को 62 एनएच की डीपीआर बनाने पर आढ़े हाथों लिया। विधायक वीरेंद्र कंवर ने कहा कि केंद्र सरकार ने प्रदेश के लिए पहली बार इतनी संख्या में एनएच घोषित किए, लेकिन सरकार आज एक साल बाद भी इनकी डीपीआर नहीं बना पाई है। कंवर ने सरकार को खराब वित्तीय स्थिति पर भी घेरा और कहा कि प्रदेश 40 हजार करोड़ के कर्ज तले दबे हुआ है। इससे कैसे निपटा जाएगा इस पर सरकार गंभीर नहीं है। उन्होंने कहा प्रदेश सरकार कर्जा उठाकर चल रहीं है। कुल्हड़ की जनता को स्वास्थ्य सेवाएं चाहिए लेकिन सरकार जनता को पैसा चेयरमैन की फौज पर खर्च कर रहीं है।
मनसाराम ने सराहे सरकार के काम :विधायक मनसा राम ने सरकार के कामों काे खूब सरहा। कहा कि करसोग विस क्षेत्र में अभूतपूर्व विकास हुआ है और कांग्रेस सरकार में यहां गांव-गांव तक सड़कों का जाल बिछा है
नरेंद्रठाकुर ने सरकार को कंडक्टर भर्ती मामला रखा : विधायकनरेंद्र ठाकुर राज्य सरकार को कंडक्टर भर्ती मामले पर घेरा और कहा कि एचआरटीसी में भ्रष्टाचार हो रहा है। सरकार की अनदेखी के कारण लोग कृषि और बागबानी को छोड़ रहे हैं।
वहीं,विधायकरवि ठाकुर ने चर्चा में भाग लेते हुए कि लाहौल स्पीति में विकास राज्य सरकार की देन है। लाहौल-स्पीति में कांग्रेस सरकार के कार्यकाल में कई अभूतपूर्व विकास कार्य हुए है।
प्रदेशमें विकास को मिले अयाम : मुख्यसंसदीय सचिव रोहित ठाकुर ने कहा कि मुख्यमंत्री वीरभद्र सिंह ने प्रदेश में चार सालों में विकास के नए अयाम स्थापित किए हैं। किसी भी क्षेत्र की बात करें अभूतपूर्व विकास हुआ है। सबसे बड़ी अचीवमेंट 1134 करोड़ का बागबानी प्रोजेक्ट आया है। सीए स्टोर को लेकर एमओयू भी साइन हो गए थे। खेद का विषय है कि एपिडा के इतिहास में पहली बार हुआ कि इसे कैंसल किया गया। ठियोग हाटकोटी रोहडू सडक का 80 फीसदी पूरा हो चुका है। चर्चा में विक्रम जरियाल ने भी हिस्सा लिया।
hin_Deva hin_Deva hin_Deva hin_Deva hin_Deva hin_Deva